Jutry 2020 běchu koronawirusa dla tež w Serbach cyle hinaše, w Bukecach so horstka zetkała
Budyšin (at/SN). Jutry w času koronawirusa. „Mje wutroba boli, hdyž na lětuše jutry bjez zjawnych Božich mšow w našich cyrkwjach a bjez starodostojnych serbskich wobrjadow kaž křižerstwa abo jutrowneho spěwanja myslu. Zdobom widźu wulku šansu, zo tule wuwzaćnu situaciju wužijemy a šěršej zjawnosći jadro poselstwa Chrystoweho zrowastanjenja spřistupnimy.“ Mysle předsydy Domowiny Dawida Statnika zwuraznichu wuwzaćne połoženje w tydźenjach krutych wobmjezowanjow za ludźi koronawirusa dla. Šef narodneje organizacije posylni wěriwych, „jutrońčku po dokónčenju serbskich rańšich kemšow w rozhłosu z woknom won abo před durjemi swojeho domskeho kěrluš ,Haleluja, zwońće zwony‘ zaspěwać.“
pol_Latn szl_Latn